**SZAKMAI BESZÁMOLÓ** a TOP 5.3.1-16-GM1-2017-00008 projekt

2019.10.01.-2019-12-31.(4.negyedév) időszakban megvalósult programokról

**VÁSÁROSFALU** településen

A 4.negyedév a közösség fejlesztő tevékenységét az együttműködést dinamizáló és fenntartó közösségi akciók, események, programok, folyamatok megvalósítása mentén szerveztük és bonyolítottuk. Ez az időszak a vénasszonyok nyara, az ősz, az advent és a karácsonyi ünnepek időszaka. Ezért a már a tervezés időszakában is gondoltunk erre, nem elfelejtve a több éve kitűzött célunkat, a helyi identitás és kohézió fejlesztését itt, a Dél-Rábaköz csücskében.

Ezért már a cselekvési tervünkben is úgy gondoltuk, hogy a közösségfejlesztő programjainkat, rendezvényeinket október hónapra tervezzük. Egyrészt azért, mert az előző negyedévben sem terveztünk szeptemberre ilyen jellegű programot, alkalmazkodva a családok leterheltségéhez (iskolakezdés). Másrészt a novemberben is több egyéb ünnep van (halottak napja, Mindenszentek) és a hónap végén ott az Adventi időszak, a karácsony. Ezek az ünnepek mind egyenként is identitást erősítő ünnepek és maga a település minden évben megszervezi hozzá a méltó alkalmakat. Ráerősíteni pedig nem állt szándékunkban. Így októberre két nagy rendezvényt terveztünk.

Az egyik rendezvényünk a **Vallások és templomok a Dél-Rábaközben.** Ezt a programot azért terveztük, mert az idén szentelték fel Vásárosfaluban az új evangélikus templomot. Ezen alkalomból *fórumot* szerveztünk, amelyen megbeszéltük a rendezvény programját és kiosztottuk a feladatokat. Vásárosfalu jelenleg két felekezetű település (római katolikus és evangélikus) de van zsidó temetőnk is. Célunk a vallási közösségek tevékenységének történeti feltárása, a lakosság számára elérhetővé tétele. Elsősorban a különböző felekezetek működési tapasztalatainak , közösségi feladatainak, értékeinek, jó gyakorlatainak feltárása az új értékek elősegítése érdekében. A vallástörténeti dokumentumok feltárása, elemzése, interjú készítése a településen élő „nagy öregekkel”. A helyi vallási kultúra és annak szellemi értékének megismerése, megismertetése, a helyi identitástudat erősítése. A fórumot követően csupán 3 hét állt a rendelkezésünkre a tervezett feladatok megvalósítására, de **október 19-én megtartottuk a rendezvényt**, amelynek helyszíne a Vásárosfalu új evangélikus temploma volt. A programon sor került előadások meghallgatására, közös beszélgetésre, ökumenikus istentiszteletre és kulturális programokra. Egy valóban jól sikerült rendezvény részesei voltunk.

A másik rendezvényünk a **nyugdíjas klubok szomszédolása** amelynek az idén Vásárosfalu adott otthont. E rendezvénnyel a célunk a közösségi együttműködést dinamizáló és fenntartó közösségi akciók, tevékenységek, események, programok, folyamatok megvalósítása. A LINKÓ Faluházba szervezett programra eljöttek Edve és Rábakecöl nyugdíjasai. A délutáni program egy nótaénekes előadásával kezdődött. Ezt követően finom vacsorát fogyasztottak el a részt vevők majd baráti beszélgetések, nótázások következtek. Késő estig tartott a program és mindenki nagy megelégedettséggel távozott azon reményben, hogy jövőre Edvén találkoznak ismét.